b"\n_START_ARTICLE_\nOpenThesaurus\n_START_PARAGRAPH_\nOpenThesaurus \xc3\xa9s un projecte de tesaurus multiling\xc3\xbce elaborat en col\xc2\xb7laboraci\xc3\xb3 oberta per voluntaris. Les seves dades s\xc3\xb3n disponibles lliurement com a contingut obert. \xc3\x89s conegut pel seu \xc3\xbas en les aplicacions OpenOffice.org, LibreOffice, KWord, Lyx, i Apple Dictionary.\n_START_SECTION_\nHist\xc3\xb2ria\n_START_PARAGRAPH_\nEl punt de partida per al projecte va ser l'arribada d'[OpenOffice.org] el 2002, mancat del tesaurus del seu projecte matriu, StarOffice, per mor de la llic\xc3\xa8ncia. Per omplir aquest buit, OpenThesaurus va importar sin\xc3\xb2nims des d'un diccionari angl\xc3\xa8s-alemany de lliure acc\xc3\xa9s, tot afinant-los i actualitzant-los cooperativament mitjan\xc3\xa7ant una aplicaci\xc3\xb3 web._NEWLINE_A partir de la versi\xc3\xb3 2.0.3, OpenOffice.org ja inclou l'OpenThesaurus. En catal\xc3\xa0, Sofcatal\xc3\xa0 incorpora el projecte a partir del juliol de 2008."